Document ID: 31998D0515

Odločba Komisije
z dne 17. junija 1998
o skupnem tehničnem predpisu za osnovni dostop pri vseevropskem digitalnem omrežju z integriranimi storitvami (ISDN) (sprememba 1)
(notificirano pod dokumentarno številko K(1998) 1607)
(Besedilo velja za EGP)
(98/515/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive 98/13/ES Evropskega parlamenta in Sveta z dne 12. februarja 1998 v zvezi s telekomunikacijsko terminalsko opremo in opremo satelitskih zemeljskih postaj,vključno z medsebojnim priznavanjem njune skladnosti [1],
ker je Komisija sprejela ukrep, ki opredeljuje tip terminalske opreme, za katerega se zahteva skupni tehnični predpis, in s tem povezano izjavo o področju uporabe;
ker naj se sprejmejo ustrezni usklajeni standardi ali deli standardov za izvajanje bistvenih zahtev, ki jih je treba preoblikovati v skupne tehnične predpise;
ker je za zagotovitev neprekinjenega dostopa na trg za proizvajalce treba omogočiti prehodne določbe v zvezi z opremo, odobreno v skladu z Odločbo Komisije 97/346/ES [2];
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme,
SPREJELA NASLEDNJO ODLOČBO:
Člen 1
1. Ta odločba se uporablja za terminalsko opremo, ki je namenjena priključevanju na javno telekomunikacijsko omrežje in sodi na področje uporabe usklajenega standarda iz člena 2(1).
2. Ta odločba uvaja skupni tehnični predpis, ki zajema tehnične lastnosti, zahteve za električni in mehanski vmesnik in protokol za krmiljenje dostopa, ki jih mora zagotavljati terminalska oprema, s katero je to mogoče in jo proizvajalec ali njegov predstavnik nameni za priključevanje na referenčno točko T ali na koincidenčni točki S in T za osnovni dostop na vmesniku do javnega telekomunikacijskega omrežja, ki je predstavljeno kot točka osnovnega dostopa pri vseevropskem ISDN (Evro-ISDN).
Člen 2
1. Skupni tehnični predpis vključuje usklajeni standard, ki ga je pripravil ustrezni standardizacijski organ in pri tem,kolikor le je to mogoče, upošteval bistvene zahteve iz člena 5(c), (d) in (f) Direktive 98/13/ES. Sklicevanje na standard je določeno v Prilogi.
2. Terminalska oprema, ki jo ureja ta odločba, mora biti v skladu s skupnim tehničnim predpisom iz odstavka 1, izpolnjevati mora bistvene zahteve iz člena 5(a) in (b) Direktive 98/13/ES in izpolnjevati mora zahteve vseh drugih veljavnih direktiv, zlasti direktiv Sveta 73/23/EGS [3] in 89/336/EGS [4].
Člen 3
Priglašeni organi, pristojni za izvajanje postopkov iz člena 10 Direktive 98/13/ES, v zvezi s terminalsko opremo iz člena 1(1) te odločbe uporabijo ali zagotovijo uporabo usklajenega standarda iz Priloge po začetku veljavnosti te odločbe.
Člen 4
1. Odločba 97/346/ES se razveljavi z dnem 20. maja 1998.
2. Odločba Komisije 94/797/ES [5] se razveljavi z dnem 20. maja 1998.
3. Terminalska oprema, odobrena v skladu z odločbama 94/797/ES in 97/346/ES, se lahko še naprej daje na trg in v uporabo.
Člen 5
Ta odločba je naslovljena na države članice.
V Bruslju, 17. junija 1998

Labels: 7
12